hotchpotch/miracl-hf-unified huggingface dataset:
Antônio Alberto Guimarães Rezende
Antônio Alberto Guimarães Rezende (3. maaliskuuta 1926 Uberaba – 13. huhtikuuta 2015) oli brasilialainen roomalaiskatolinen piispa. Hänet vihittiin Pyhän stigman kongregaation papiksi 8. joulukuuta 1953 ja nimitettiin Caetitén hiippakunnan johtoon 9. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves.
Guimarães Rezende jäi eläkkeelle 13. marraskuuta 2002.
Guerrino Riccardo Brusati
Guerrino Riccardo Brusati (s. 11. huhtikuuta 1945 Bellinzago Novarese) on italialaissyntyinen, Brasiliassa uransa luonut roomalaiskatolinen piispa. Hänet vihittiin papiksi 23. kesäkuuta 1973 ja nimitettiin Caetitén hiippakunnan johtoon 13. marraskuuta 2002. Piispaksi vihkiminen seurasi 8. helmikuuta 2003. Pääkonsekraattorina toimi Aloysio José Leal Penna, jota avustivat Renato Corti ja Antônio Alberto Guimarães Rezende.
Aloysio José Leal Penna
Aloysio José Leal Penna (7. helmikuuta 1933 Piquete – 19. kesäkuuta 2012) oli brasilialainen jesuiittoihin kuuluva roomalaiskatolinen arkkipiispa. Hänet vihittiin papiksi 21. joulukuuta 1963 ja nimitettiin Paulo Afonson hiippakunnan johtoon 21. toukokuuta 1984. Piispaksi vihkiminen seurasi 22. heinäkuuta. Pääkonsekraattorina toimi Avelar Brandão Vilela, jota avustivat Luciano Pedro Mendes de Almeida ja Jackson Berenguer Prado.
Leal Penna sai 30. lokakuuta 1987 nimityksen Baurun koadjuuttoripiispaksi, ja 4. syyskuuta 1990 hänestä tuli sen piispa. Hän sai 7. kesäkuuta 2000 nimityksen Botucatun arkkipiispaksi, jona hän toimi, kunnes jäi eläkkeelle 19. marraskuuta 2008.
To Whom It May Concern
To Whom It May Concern on Bee Gees -veljesyhtyeen studioalbumi vuodelta 1972. Sen tuottajana on yhtyeen lisäksi toiminut Robert Stigwood ja se on ilmestynyt LP-levynä Atco-levymerkillä.
Atco on osa Atlantic Recording -yhtiötä, 1841 Broadway, New York, N.Y. 10023. Atlantic on vastannut LP-levyjen valmistuksesta. Tuotantoyhtiö on The Robert Stigwood Organisation Ltd.
Kappaleiden tekijät ovat Bee Gees -yhtyeen Barry, Robin ja Maurice Gibb.
Manageroinnista on vastannut Robert Stigwood Organisation Ltd., 67 Brook Street, London W1V 1YD.
Yhtyeen ihailijakerhoja ovat johtaneet:Albumissa on avautuvat kannet ja kansi on sikäli erikoinen, että avattaessa kannet esiin nousevat Gibbin veljeksiä esittävät pahvinukkehahmot. Sisäkannessa on myös kuvat henkilöistä, jotka ovat olleet yhtyeen kanssa yhteistyössä vuosien mittaan.
Jakub Kovář
Jakub Kovář on (s. 19. heinäkuuta 1988 Písek, Tšekki) on tšekkiläinen jääkiekkomaalivahti, joka edustaa KHL-liigan Avtomobilist Jekaterinburgia. Aiemmin hän on pelannut Tšekin pääsarjan HC České Budějovicessä.
Kovář pelasi vuoden 2011, 2012 ja 2014 MM-kisoissa Tšekin jääkiekkomaajoukkueessa.
Boghassa
Boghassa on maalaiskunta ja sen keskuspaikka Kidalin alueen Abeïbaran piirissä Malissa. Se sijaitsee Adrar des Ifoghas -vuoristossa noin 200 kilometriä Kidalista koilliseen. Kunnan pinta-ala on 11 000 neliökilometriä. Asukkaita on 3 400 henkeä (vuonna 2009).
Kunta rajoittuu idässä Abeïbaran piirin Tinzawatènen ja etelässä Abeïbaran kuntiin, lännessä Tessalitin piirin Tessalitin kuntaan sekä pohjoisessa Algeriaan. Alue käsittää Esselyn vuorijonon sekä Edekilin ja Tadalokin laaksot. Ilmasto on äärimmäisen kuuma ja kuiva. Vuotuinen sademäärä on 50 millimetriä. Kasvillisuus on keskittynyt wadien ja laaksojen pohjille. Eläinkunta käsittää gaselleja, sakaaleja, matelijoita, jyrsijöitä ja trappeja.
Paikkakunta on saanut alkunsa ranskalaisten siirtomaaisäntien perustamasta rajavartiostosta. Boghassan kunta käsittää kaksi kylää ja neljä paimentolaisryhmää. Asukkaat ovat etupäässä tuaregeja. Lisäksi on pieni joukko arabeja.
Seudun tärkein elinkeino on karjanhoito. Kotieläimiä ovat vuohet, lampaat, kamelit ja aasit. Lisäksi harjoitetaan perinteisiä käsityöammatteja, puutarhaviljelyä ja pienimuotoista kaupankäyntiä. Nuoriso hakeutuu ansiotöihin Kidaliin ja Algeriaan.
Kunnassa on yksi koulu ja terveysasema.
Another Lonely Night in New York
Another Lonely Night in New York on Bee Gees -yhtyeestä tutun laulaja Robin Gibbin soolosingle vuodelta 1983.
Tuottajat ovat Maurice ja Robin Gibb (Moby Prod.) sekä Dennis Byron (Alternate Prod.).
Euroopassa vinyylisinglejä on valmistanut Länsi-Saksan Hampurissa toiminut Polydor International GmbH. Singlen luettelotunnus on 813 878-7.Kummankin kappaleen tekijät ovat Robin ja Maurice Gibb. Musiikkikustantamo on Gibb Brothers Music (Chappell) PRS.
Abeïbaran piiri
Abeïbaran piiri () on paikallishallintoalue Malin Kidalin alueella. Se sijaitsee Adrar des Ifoghas -vuoristossa. Piirin pinta-ala on 23 750 neliökilometriä. Asukkaita on 10 300 henkeä (vuonna 2009).
Abeïbaran piiri rajoittuu kaakossa Tin-Essakon, etelässä Kidalin ja lännessä Tessalitin piireihin sekä pohjoisessa ja koillisessa Algeriaan. Pinnanmuodostukseltaan se on wadien halkomaa vuoristoa. Ilmasto on erittäin kuiva ja kuuma. Talvisin lämpötilanvaihtelut ovat suuria.
Piiriin kuuluu kolme maalaiskuntaa: Abeïbara, Boghassa ja Tinzawatène. Hallinnollinen keskus on Abeïbaran kylä. Seudun asukkaat ovat etupäässä paimentolaisuutta harjoittavia tuaregeja.
Tärkein elinkeino on karjanhoito. Kotieläimiä ovat kamelit, lampaat ja vuohet. Karjan myynti suuntautuu etupäässä Algeriaan. Lisäksi harjoitetaan käsityöammatteja ja puutarhaviljelyä.
Sriracha-kastike
Sriracha-kastike (thaiksi ศรีราชา) on thaimaalainen chilikastike, joka on saanut nimensä Si Rachan kaupungin mukaan. Sriracha-kastike valmistetaan tyypillisesti aurinkokuivatuista chileistä, valkosipulista, etikasta, sokerista ja suolasta. Kastike on paksumpaa ja vähemmän tulista kuin esimerkiksi Tabasco.
Yhdysvalloissa ja Euroopassa tunnetuin sriracha-kastike on yhdysvaltalaisen Huy Fong Foodsin "Tuong Ot Sriracha" (”Sriracha-chilikastike”). Huy Fong Foodsin perustaja on vietnamilaissyntyinen David Tran.
Tay Zonday
Tay Zonday (oikealta nimeltään Adam Nyerere Bahner, s. 6. heinäkuuta 1982 Minneapolis, Minnesota) on yhdysvaltalainen näyttelijä ja laulaja.
Zonday nousi julkisuuteen, kun hänen YouTube-videopalveluun vuonna 2007 tallentamastaan musiikkivideosta ”Chocolate Rain” tuli internet-ilmiö.
Kaulukset
Kaulukset ("Brachyscome") ovat asterikasvisuku (heimo Asteraceae eli Compositae), jonka paria lajia viljellään yksivuotisina koristekasveina.
Rosebud Books
Rosebud Books Oy (aiemmin Like Oy) on helsinkiläinen kirjakauppaketju (aiemmalta nimeltään Like-kirjakaupat), joka on erikoistunut pienkustantamoiden teoksiin. Vuonna 2017 siihen kuuluu seitsemän kirjakauppaa ja verkkokauppa. Yrityksen toimitusjohtaja on Hannu Paloviita. Yrityksen toimisto sijaitsee Meritullinkadulla Kruununhaassa. Rosebud omisti aiemmin Like Kustannuksen, joka myytiin Otavalle vuonna 2006, jolloin nimi Rosebud otettiin käyttöön Otavan säilyttäessä Like-brändin kustantamopuolella.
Rosebud on ollut järjestäjänä muun muassa Kirjan ja ruusun päivän tapahtumissa yhdessä Into Kustannuksen kanssa.
Rosebudin Kiasman kirjakauppa oli aiemmin Liken ja sitä ennen Editan omistuksessa.
Rosebud järjestää paljon tapahtumia, kirjailijavierailuja ja näyttelyjä. Esimerkiksi Kuopiossa Rosebudilla on ollut Vuoden lehtikuvat 2011 -näyttely. Kirjamessuilla Rosebud on aktiivinen ja iso toimija varsinkin Helsingissä ja Turussa. Rosebud on vieraillut vuosittain myös messuilla Frankfurtissa. Rosebud on myös kustantanut kirjoja sekä itsenäisesti että yhdessä Liken kanssa.
Rosebudilla on kuusi kauppaa Helsingissä ja yksi Kuopiossa.
Braheapalmut
Braheapalmut ("Brahea") ovat palmukasvien heimoon kuuluva suku, jonka lajeja voidaan kasvattaa huonekasveina.
Brassavolat
Brassavolat ("Brassavola") eli neitokämmekät ovat kämmekkäkasveja (heimo "Orchidaceae"), joita käytetään huonekasveina.
Brassavolat ovat myös risteytyneet läheisen katleijojen suvun ("Cattleya") kanssa, jolloin on muodostunut jättikatleijojen suku (× "Brassocattleya"). Loistokatleijojen (× "Brassolaeliocattelya") suku taas on syntynyt "Brassavola"-, "Cattleya"- ja leeliat ("Laelia") -sukuihin kuuluvien lajien risteytyessä. Myös näitä risteytymiä käytetään huonekasveina.
Aleksis Kiven patsaat ja muistomerkit
Suomessa on kymmenen kansalliskirjailija Aleksis Kiveä esittävää patsasta ja hänelle omistettua muistomerkkiä. Lisäksi Viipurissa paljastettiin vuonna 1932 Yrjö Liipolan lyyrisesti Kivi-aiheinen "Metsän poika".
Aleksis Kivestä ei ole tiettävästi säilynyt yhtään valokuvaa. Sen vuoksi kaikki hänestä tehdyt veistokset ja kuvat perustuvat piirroksiin.
Vanhimmat Aleksis Kiven muistomerkit ovat Erland Stenbergin Tuusulassa oleva hautamuistomerkki (1877) ja Stenbergin veistämä rintakuva (1879), joka on Suomen Kansallisteatterissa. Wäinö Aaltonen veisti yhteensä neljä Aleksis kiven patsasta, joista tunnettu on Helsingin Rautatientorilla Kansallisteatterin edessä oleva mietteissään olevan, istuvan kirjailijan pronssipatsas jalustan sivustoilla olevine Kivi-aiheisine reliefeineen (1939). Eräs tämän monumentaalisen veistoksen luonnoksista on Mäntän keskustorilla vuonna 2009 paljastettu Wäinö Aaltosen "Kubistinen Aleksis Kivi" (1930).
Luettelo Aleksis Kiven muistomerkeistä paljastusvuosijärjestyksessä.
Lukkikämmekkä
Lukkikämmekkä ("Brassia caudata") on kämmekkäkasvilaji (heimo Orchidaceae), jota pidetään huonekasvina.
Jättikatleija
Jättikatleija (× "Brassocattleya") on ryhmä kämmekkäkasviristeymiä (heimo Orchidaceae), jotka ovat syntyneet sukuihin "Brassavola" ja "Cattleya" kuuluvien lajien risteytyessä. Niitä käytetään huonekasveina.
Loistokatleiat
Loistokatleiat (x "Brassolaeliocattleya") ovat kämmekkäkasvien (heimo Orchidaceae) kolmen suvun välisiä risteymiä. Kyseiset suvut ovat "Brassavola", "Cattleya" ja "Laelia". Risteymiä käytetään huonekasveina.
Hiutalepensas
Hiutalepensas ("Breynia disticha", syn. "B. nivosa", "Phyllanthus nivosus") on tyräkkikasveille läheiseen Phyllanthaceae-heimoon kuuluva kasvilaji, jota pidetään huonekasvina.
Käki (täsmennyssivu)
Käki voi tarkoittaa seuraavia:
Juhannushyasintti
Juhannushyasintti ("Brimeura amethystina", syn. "Hyacinthus amethystinus") kuuluu parsakasvien heimon (Asparagaceae) alaheimoon Scilloideae, joka monissa kasvijärjestelmissä tunnettiin aiemmin hyasinttikasvien heimona (Hyacinthaceae). Juhannushyasintti on koristekasvina kasvatettava sipulikasvi.
Räpelöt
Räpelöt ("Briza") ovat heinäkasvisuku (heimo Poaceae eli Gramineae), jonka lajeja kasvatetaan yksi- ja monivuotisina koristekasveina.Näistä kolmesta lajista vain niittyräpelö on monivuotinen.
Seychellien jalkapallomaajoukkue
Seychellien jalkapallomaajoukkue, lempinimeltään "The Pirates", edustaa Seychellien saarivaltiota miesten kansainvälisissä jalkapallo-otteluissa. Joukkuetta hallinnoi Seychellien jalkapalloliitto.
Vuodesta 2001 lähtien MM-karsintoihin osallistuneet Seychellit eivät ole selvinneet historiansa aikana kertaakaan arvoturnaukseen. Parhaimmillaan maa on ollut FIFA-rankingin sijalla 129, lokakuussa 2006.
Brodia
Brodia ("Brodiaea californica") on parsakasveihin kuuluva laji, jota käytetään huonekasvina.
E-Rain Racing
E-Rain Racing on eteläkorealainen pikkuformulatalli. Talli perustettiin vuonna 2000. Vuonna 2001 talli voitti KMRC F-1800-sarjan mestaruuden. Seuraavana vuonna talli kilpaili Aasian F3-sarjassa ja Aasian Formula Renault-sarjoissa. Vuonna 2003 talli voitti Formula BMW Asia-sarjan mestaruuden. Talli on kilpaillut säännöllisesti Formula BMW Pacific ja JK Racing Asia Series-sarjassa. Talli järjestää myös ajokoulutusta nuorille kuljettajille.
Maitopuut
Maitopuut ("Brosimum") on mulperikasvien heimoon ("Moraceae") kuuluva suku, jonka lajeja käytetään huonekasveina.
Piispankukat
Piispankukat ("Browallia") on koisokasvisuku (heimo Solanaceae), jonka lajeja käytetään yksivuotisina koriste- tai huonekasveina. Ne on nimetty Turussa piispanakin olleen kasvitieteilijän Johan Browalliuksen (1707 – 1755) mukaan. Lajin alkuperä on Väli-Amerikassa, niiden siemeniä tuotiin Panamasta ensi kerran Eurooppaan 1735.
My Name Is Skrillex
My Name Is Skrillex on elektronista musiikkia esittävän Skrillexin (oik. Sonny Moore) toinen EP. EP on ensimmäinen "Skrillex" -nimellä julkaistu julkaisu, sillä ensimmäisen soolo EP:n, "Gypsyhook EP:n", Moore julkaisi taiteilijanimellä "Sonny". "My Name Is Skrillex" julkaistiin omakustanteena 7. kesäkuuta 2010.
Izabo
Izabo on vuonna 1989 perustettu israelilainen indie rock -yhtye. Yhtye on julkaissut kaksi LP:tä, ja tehnyt yhteistyötä useiden israelilaisartistien kanssa.
Izabo edusti Israelia vuoden 2012 Eurovision laulukilpailussa kappaleellaan ""Time"", jolla se ei kuitenkaan päässyt semifinaalista kilpailun finaaliin.
Donny Montell
Donny Montell (oikealta nimeltään Donatas Montvydas, s. 22. lokakuuta 1987, Vilna, Liettua) on liettualainen laulaja-lauluntekijä.
Montell edusti Liettuaa vuoden 2012 Eurovision laulukilpailussa kappaleellaan ""Love Is Blind"". Hänet valittiin Liettuan edustajaksi vasta neljännellä yrityksellä sijoituttuaan toiseksi jo vuoden 2009 Liettuan karsinnoissa. Hän selviytyi semifinaalista loppukilpailuun, ja loppukilpailussa hän sijoittui neljänneksitoista. Hän edusti toistamiseen maata vuoden 2016 kilpailussa, kappaleella ""I’ve Been Waiting for This Night"".
Polyaniliini
Polyaniliini on sähköä johtava polymeeri, jonka monomeeri on aniliini.
Polyaniliinin rakenteessa vaihtelevat amiini- ja imiiniyksiköt, jotka ovat hapetusasteiltaan erilaisia. Polymeerin sähkönjohtokyky on 10 S/cm. Hyvin happamissa olosuhteissa se kuitenkin menettää sähkönjohtokykynsä. Polyaniliinin sähkönjohtokykyä voidaan parantaa douppauksella, ja poikkeuksellisesti douppaukseen käyvät protonit. Polyaniliinista on sekä liukenemattomia että orgaanisiin liuottimiin liukenevia muotoja. Polyaniliini myös kestää melko korkeita lämpötiloja, doupattuna se on stabiili aina 150 °C:n lämpötilaan asti ja douppaamattomana 250 °C:n lämpötilaan asti.
Ensimmäisen kerran polyaniliinia valmistettiin jo 1834, mutta sen ominaisuudet nousivat erityisen tutkimuksen kohteeksi 1980-luvulla. Polyaniliinia valmistetaan hapettamalla aniliinia joko kemiallisesti tai sähkövirran avulla. Teollisuudessa tavallisin tapa valmistaa tätä polymeeriä on aniliinin hapetus ammoniumpersulfaatin avulla vetyfluoridin tai -kloridin läsnä ollessa. Muita tapoja ovat anodinen aniliinin hapetus sähkövirralla tai polyantraniilihapon dekarboksylointi. Polyaniliinin etuna on, että aniliini on suhteellisen edullista verrattuna monien muiden sähköä johtavien polymeerien monomeereihin.
Polyaniliinia voidaan valmistaa joko kalvoina, pulverina tai kuituina. Sitä käytetään ja tutkitaan erityisesti elektrodimateriaalina, mutta sillä voi olla sovellutuksia myös orgaanisen elektroniikan parissa esimerkiksi ledien ja painetun elektroniikan valmistuksessa. Myös polymeerin käyttöä korroosionestomaaleissa on tutkittu.
Richard Bachman (jääkiekkoilija)
Richard Bachman (s. 25. heinäkuuta 1987 Salt Lake City, Utah, Yhdysvallat) on yhdysvaltalainen jääkiekkomaalivahti, joka pelaa NHL-joukkue Vancouver Canucksin organisaatiossa. Bachman on Dallas Starsin neljännen kierroksen varaus vuodelta 2006. Bachman siirtyi Oilersiin kautena 2013–2014. Vancouveriin Bachman siirtyi kesällä 2015. Kesäkuussa 2018 hän solmi Vancouverin kanssa vuoteen 2020 ulottuvan jatkosopimuksen.
Bachman pelasi ensimmäisen kerran maajoukkueessa MM-kisoissa 2012. Kisoissa hän pääsi pelaamaan yhdessä ottelussa.
Bernardo Álvarez Afonso
Bernardo Álvarez Afonso (s. 29. heinäkuuta 1949 Breña Alta) on espanjalainen roomalaiskatolinen piispa. Hänet vihittiin papiksi San Cristóbal de La Laguna o Tenerifen hiippakuntaan 16. heinäkuuta 1976 ja nimitettiin sen johtoon 29. kesäkuuta 2005. Piispaksi vihkiminen seurasi 4. syyskuuta. Pääkonsekraattorina toimi Manuel Monteiro de Castro, jota avustivat Felipe Fernández García ja Damián Iguacén Borau.
Álvarez Afonso on ilmaissut, että osassa seksuaalisista hyväksikäyttötapauksista 13-vuotiaat itse ovat toimineet yllyttäjinä. Hänen mukaansa homoseksuaalisuus aiheuttaa pitkällä tähtäimellä yhteiskunnallisia ongelmia, kuten lasten hyväksikäyttökin.
Reto Berra
Reto Berra (s. 3. tammikuuta 1987 Bülach, Sveitsi) on sveitsiläinen jääkiekkomaalivahti, joka edustaa NLA-joukkue Fribourg-Gottéronia. Hän pelasi NHL:ssä ja AHL:ssä vuosina 2013–2018.
Berra pelasi ensimmäisen NHL-ottelunsa 3. marraskuuta 2013 Chicago Blackhawksia vastaan. Calgary voitti jatkoajalle menneen ottelun 3–2 Berran torjuntaprosentin ollessa 95,5. Kaudella 2014–2015 Berra onnistui farmijoukkue Lake Erie Monstersissa pelatessaan tekemään maalin.
Maajoukkuetasolla Berra on edustanut Sveitsiä kerran olympialaissa ja kuudesti MM-kilpailuissa. Hän on ollut voittamassa maalleen MM-hopeaa vuosien 2013 ja 2018 MM-turnauksissa.
Sana Mustonen
Sana Mustonen, ent. "Laine" (s. 1970) on suomalainen sanoittaja. Mustosen sanoituksiin kuuluvat muun muassa Robinin kappale "Frontside Ollie" ja Suvi Teräsniskan "Täydellinen elämä", sekä Yön "Hyvässä ja pahassa".
Mustonen on tehnyt sanoituksia monille suomalaisille artisteille ja yhtyeille, mm.Pate Mustajärvelle, Topi Sorsakoskelle, Ressu Redfordille ja Jussi Rainiolle,Vicky Rostille, Tommi Läntiselle, Kristian Meurmanille, Finlandersille, Yölinnulle,Einille, Meiju Suvakselle,Heidi Kyrölle, Jore Marjarannalle,Sanille, Catcatille, Arja Korisevalle ja Charles Plogmanille. Hän on ollut naimisissa tuottaja Rauli Eskolinin kanssa.
Mustosen sanoittamat kappaleet ovat menestyneet valtakunnallisissa sävellys-ja sanoituskilpailuissa. Suvi Teräsniskan esittämä Täydellinen elämä (säv.Petri Somer) voitti Syksyn Sävel kilpailun vuonna 2013 sekä nimettiin samana vuonna Vuoden Iskelmäksi. Somero soikoon säv.san.kisan Mustonen on voittanut eri säveltäjien kanssa kolme kertaa.
Takana on myös mm.Vuoden Joululaulukilpailun voitto, Pop n Roll kisan voitto sekä Laulujen Loiskeet-säv.san.kilpailun voitto.
Sana Mustonen on päätoiminen sanoittaja ja asuu Hämeenlinnassa.
Celebrity Big Brother 10
Celebrity Big Brother 10 oli toinen Celebrity Big Brother kausi vuonna 2012. 27. maaliskuuta 2012 Channel 5 ilmoitti, että kymmenes Celebrity Big Brother kausi alkaa syksyllä 2012 normaalin tuotantokauden jälkeen. Kauden logo on samanlainen kuin normaalituotantokaudella.
Big Brother 2012 (UK)
Big Brother 2012 on tositelevisio sarja Big Brotherin 13. tuotantokausi. Kausi alkaa kesäkuussa 2012. Asukashaku alkoi helmikuussa 2012. Kauden logo julkaistiin 7. toukokuuta 2012. Brian Dowling jatkaa ohjelman juontajana.
Katsojaluvut ovat Digital Spysta ja BARB:ista.
Mark Burdett Motorsport
Mark Burdett Motorsport on brittiläinen pikkuformulatalli. Tallin perusti vuonna 1994 entinen autourheilija Mark Burdett. Vuonna 1995 talli voitti Formula First-sarjan mestaruuden. Talli voitti sarjan mestaruuden neljä kertaa vuoteen 2000 mennessä, jolloin talli siirtyi kilpailemaan Formula Renault UK- ja Britannian F3-sarjoihin. Vuonna 2005 talli kilpaili Formula BMW UK-sarjassa. Tallin kuljettajina ovat ajaneet mm. Markus Niemelä ja Stian Sørlie. Nykyään talli kilpailee Formula Renault NEC-sarjassa.
Tohtorinkukka
Sinitohtorinkukka eli tohtorinkukka ("Brunfelsia pauciflora" var. "calycina") on koisokasveihin (heimo Solanaceae) kuuluva "Brunfelsia pauciflora"-lajin muunnos, jota viljellään huonekasvina.
Nordenskiöldinkatu
Nordenskiöldinkatu () on vilkas­liikenteinen katu, joka johtaa Helsingin Taka-Töölöstä Alppilaan ja Pasilaan. Se on saanut nimensä tutkimus­matkailija Adolf Erik Nordenskiöldin, koillisväylän löytäjän mukaan.
Nordenskiöldin­katu muodostaa jatkeen Mechelinin­kadulle. Sen länsi­pää on Taka-Töölössä Nordenskiöldin aukiolla, jolle Mechelinin­katu päättyy ja jonka kautta kulkevat myös Topeliuksenkatu ja Linnankoskenkatu. Idässä se päättyy rauta­tien ali­käytävään, jonka toisella puolella liikenne­väylä jatkuu Savon­kadun nimisenä Itä-Pasilaa kohti. Nordenskiöldin­katu on ainoa katu, joka jatkuu nimeään vaihtamatta Mannerheimin­tien poikki.
Asuin­kerros­taloja Nordenskiöldinkadun varrella on vain sen länsi­osalla, Nordenskiöldin aukion ja Urheilu­kadun välillä. Tällä osuudella kadun varrella sijaitsevat myös Venäjän tiede- ja kulttuurikeskus sekä Kansaneläkelaitoksen päätoimitalo.
Kadun itäosa kulkee Eläin­tarhan viher­alueen reunaa pitkin. Sen laidalla Nordenskiöldin­kadun varressa sijaitsevat Helsingin jäähalli ja Eläintarhan urheilu­kenttä. Kadun varrella puiston reunassa on myös vuoden 1918 kansalaissodan uhrien muistomerkki. Tällä osuudella Nordens­kiöldin­kadun pohjois­puolella ovat Laakson ja Auroran sairaaloiden laajat tontit; Laakson sairaalan pää­rakennus kuitenkin sijaitsee tontin toisessa reunassa Lääkärin­kadun varressa. Laakson ja Auroran sairaaloiden välistä alkaa Helsingin keskuspuisto, joka tässä Nordenskiöldin­kadun-puoleisessa päässään kapenee vain noin 200 metrin levyiseksi. Sen eteläpäässä Nordenskiöldin­kadun varressa on lasten liikenne­harjoittelu­alue eli liikennekaupunki. Keskuspuiston kohdalla kadun yli kulkee Auroransilta-niminen jalankulkusilta, joka avattiin liikenteelle marraskuussa 2012.
Mannerheimintien itäpuolella Nordenskiöldin­katua pitkin kulkevat raitio­linjat 2 ja 3, Reijolan­kadun itäpuolella myös useat Pasilan kautta kulkevat poikittaiset bussi­linjat. Kadun länsiosa sijaitsee Taka-Töölössä. Sen itäosa on kaupungin­osien rajana, sillä Eläin­tarha kuuluu myös Taka-Töölöön, mutta Laakson sairaalan tontti ja Keskus­puiston eteläosa Laakson kaupungin­osaan, Auroran sairaalan tontti Länsi-Pasilaan.
Alun perin, vuodesta 1906 lähtien, Nordenskiöldin­katu käsitti myös nykyisen Mechelinin­kadun, joka erotettiin siitä eri nimiseksi vuonna 1917.. Kadun itäisimmästä, Urheilu­kadun itä­puolella olevasta osuudesta on aikoinaan käytetty epävirallisesti myös nimeä "Norden­skiöldin puisto­katu".
Aaveratsastaja
Aaveratsastaja () on nimi seitsemälle eri Marvelin kustantamalle sarjakuvahahmolle. Alkuperäisen hahmon loivat Dick Ayers, Gary Friedrich ja Roy Thomas. Se teki ensi esiintymisensä vuonna 1967 "Ghost Rider" -sarjakuvalehden ensimmäisessä numerossa. Pääosin Aaveratsastaja tunnetaan Villin lännen hahmona.
Alkuperäinen Aaveratsastaja oli Carter Slade, joka eli 1800-luvun lopulla taistellen rikollisia vastaan. Hän pukeutui amerikanintiaanin Flaming Starin antamaan fosforesoivan valkoiseen asuun, naamioon, viittaan ja hattuun. Lisäksi hän käyttöönsä valkoisen hevosen. Hahmo tunnettiin aluksi Ghost Riderina, kunnes 1970-luvulla Marvel loi samannimisen hahmon ja hahmo nimettiin Night Rideriksi vuosina 1974–1975 julkaistuissa sarjakuvissa ennen kuin se sai nykyisen nimensä Phantom Rider. Hän kuoli myöhemmin vuonna 1972 "Western Gunfighters" -sarjakuvassa, mutta on sittemmin esiintynyt satunnaisesti Aaveajajan sarjakuvissa aikamatkustustarinoissa.
Carter Sladen kuoltua hänen apurinsa Jamie Jacobs otti Aaveratsastajan roolin. Hän kuitenkin kuoli hyvin äkkiä ammuskelussa.
Takashi Usami
Takashi Usami (s. 6. toukokuuta 1992) on japanilainen jalkapalloilija, joka edustaa seuratasolla Bayern Müncheniä. Usamin pelinumero on 14.
Sixto Sosa Díaz
Sixto Sosa Díaz (20. lokakuuta 1870 – 29. toukokuuta 1943) oli venezuelalainen roomalaiskatolinen piispa. Hänet vihittiin papiksi 22. joulukuuta 1894 ja nimitettiin Santo Tomás de Guayanan hiippakunnan apostoliseksi hallitsijaksi sekä Claudiopolis in Isaurian titulaaripiispaksi 14. kesäkuuta 1915. Piispaksi vihkiminen seurasi 31. lokakuuta. Pääkonsekraattorina toimi Carlo Pietropaoli, jota avustivat Felipe Neri Sendra ja Arturo Celestino Alvarez.
Sosa Díaz sai 5. joulukuuta 1918 nimityksen Santo Tomás de Guayanan ja 16. kesäkuuta 1923 Cumanán piispaksi. Hän kuoli jälkimmäisessä virassa ollessaan 72-vuotias.
Bruniat
Bruniat ("Brunia") ovat 37-lajinen bruniakasvisuku (heimo Bruniaceae), jonka muutamaa lajia viljellään leikkokukiksi.
Antonio Napoletano
Antonio Napoletano (s. 8. kesäkuuta 1937 Nocera Inferiore) on italialainen roomalaiskatolinen piispa. Hänet vihittiin redemptoristien papiksi 19. maaliskuuta 1961 ja nimitettiin Sessa Auruncan hiippakunnan johtoon 19. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía. Napoletano asetettiin virkaansa 11. helmikuuta 1995. Hän jäi eläkkeelle 25. kesäkuuta 2013.
David Bergeaud
David Bergeaud (s. 1968 Pariisi, Ranska) on elokuva-, televisio- ja videopelisäveltäjä, joka on tunnettu "Ratchet & Clank" -pelisarjan musiikin säveltämisestä.
Euran Wembley
Euran Wembley on jalkapallostadion Euran kunnassa. Se sijaitsee Kauttualla Euran urheilukeskuksessa. Wembley on Kolmosessa pelaavan Euran Pallon kotikenttä. Kentällä on myös pelattu kaksi poikien maaottelua.
Euran Wembleyn rakentaminen aloitettiin talkootyönä Euran Pallon toimesta kesällä 1988. Kenttä valmistui vielä samana syksynä ja ensimmäiset ottelut pelattiin seuraavana keväänä. Jalkapallokenttä tehtiin entisen yleisurheilukentän paikalle. Se jäi katsomoineen kokonaan jalkapalloilijoiden käyttöön uuden yleisurheilukentän valmistuttua vuonna 1986.
Wembleyn vihkiäisottelu oli 4.7.1989 järjestetty EuPan ja Valkeakosken Hakan välinen ystävyysottelu. Kentän yleisöennätys syntyi samana syksynä, kun Suomen Cupin 7. kierroksen ottelua EuPa–RoPS saapui katsomaan 1 452 henkeä.
Kentän puurakenteisessa katsomossa on n. 350 istumapaikkaa. Euran Wembley on Rauman Äijänsuon lisäksi Satakunnan ainoa pelkästään jalkapallolle pyhitetty kenttä, jossa on kiinteä ja katettu katsomorakennus.
Vuonna 2008 Wembleyn viereen valmistui "OP-Areenan" nimellä tunnettu tekonurmi.
Kantatie 59
Kantatie 59 oli vuosina 1938–1996 Heinolasta Päijänteen itäpuolelta Jyväskylään kulkenut kantatie. Se kulki muun muassa Hartolan ja Joutsan kautta. Vuoden 1996 tienumerointiuudistuksessa valtatie 4 siirrettiin kulkemaan Päijänteen itäpuolitse, jolloin kantatie 59 muuttui osaksi valtatietä 4 ja tieumero 59 poistettiin käytöstä. Samalla Päijänteen länsipuolitse Lahdesta Jämsään kulkenut entinen valtatien 4 osuus numeroitiin uudelleen valtatieksi 24.
Koiranköynnökset
Koiranköynnökset ("Bryonia") ovat kurkkukasvisuku (heimo "Cucurbitaceae"), jossa on köynnöstäviä ruohovartisia kasveja. Niitä on käytetty monivuotisina koriste- ja lääkekasveina. Ne ovat myrkyllisiä.
Horst Faas
Horst Faas (28. huhtikuuta 1933 Berliini, Saksa – 10. toukokuuta 2012 München, Saksa) oli saksalainen sotavalokuvaaja.
Faas työskenteli 1950-luvun alussa Keystone-kuvatoimiston palveluksessa, mutta siirtyi 1956 Associated Pressille, jonka tehtävissä hän kuvasi sotia Afrikassa ja Kaakkois-Aasiassa. Hän sai kaksi kertaa Pulitzer-palkinnon. Maineikkaimmat kuvaukset Faas teki Vietnamissa, ja kuvasarjalla sieltä hänet palkittiin Pulitzerilla 1965.
Tulvaruukkujäkälä
Tulvaruukkujäkälä ("Ramonia luteola", Vĕzda) on jäkälälaji. Se on hyvin harvinainen koko maailmassa, sitä on löydetty Tšekistä, Bosnia-Hertsegovinasta, Ruotsista, Suomesta, Italiasta, Itävallasta ja Japanista. Sen elinympäristöjä ovat lehtometsät ja uhanalaisuuden syitä ovat metsien puulajimuutokset, pellonraivaus, vanhojen metsien ja kookkaiden puiden väheneminen ja lahopuun väheneminen.
Tulvaruukkujäkälä löytyi Suomesta 2006, Uudeltamaalta Lohjalta Munkkaanojan purolta. Ainoa esiintymä tuhoutui heti löytämisensä jälkeen, jolloin laji hävisi koko Suomen alueelta ja sen uhanalaisuusluokitus Suomessa on äärimmäisen uhanalainen.
Domingo Roa Pérez
Domingo Roa Pérez (21. helmikuuta 1915 – 1. tammikuuta 2000) oli venezuelalainen roomalaiskatolinen arkkipiispa. Hänet vihittiin papiksi 12. huhtikuuta 1941 ja nimitettiin Calabozon hiippakunnan johtoon 3. lokakuuta 1957. Piispaksi vihkiminen seurasi 24. marraskuuta. Pääkonsekraattorina toimi Raffaele Forni, jota avustivat Antonio Ignacio Camargo ja Alejandro Fernández Feo-Tinoco.
Roa Pérez sai 16. tammikuuta 1961 nimityksen Maracaibon piispaksi ja 30. huhtikuuta 1966 arkkipiispaksi. Hän osallistui Vatikaanin toiseen kirkolliskokoukseen. Hän toimi arkkihiippakuntansa johdossa, kunnes jäi eläkkeelle 23. joulukuuta 1992.
Paolo Garzilli
Paolo Garzilli (31. lokakuuta 1756 – marraskuu 1845) oli italialainen roomalaiskatolinen piispa. Hänet vihittiin papiksi 19. helmikuuta 1780 ja nimitettiin Marsico Nuovon piispaksi 18. joulukuuta 1797. Piispaksi vihkiminen seurasi 21. joulukuuta. Pääkonsekraattorina toimi Giulio Maria della Somaglia.
Garzilli valittiin 18. kesäkuuta 1818 Bovinon piispaksi, ja 2. heinäkuuta 1832 hän sai nimityksen Sessa Auruncan piispaksi, jona toimi kuolemaansa saakka.
Gabriel Mann (näyttelijä)
Gabriel Mann (s. 14. toukokuuta 1972) on yhdysvaltalainen näyttelijä ja entinen malli. Hän näytteli Nolan Rossia draamasarjassa Kosto.
Giovanni Capece
Giovanni Capece (11. toukokuuta 1731 – marraskuu 1770) oli italialainen roomalaiskatolinen piispa. Hänet vihittiin papiksi 18. syyskuuta 1756 ja nimitettiin Orian hiippakunnan johtoon 12. maaliskuuta 1770. Piispaksi konsekroinnin suoritti 19. maaliskuuta Ferdinando Maria de Rossi. Capece kuoli myöhemmin samana vuonna virassa.
Takkujäkälä
Takkujäkälä (keltatakkujäkälä) ("Letharia vulpina") on jäkälälaji, joka muistuttaa kasvutavaltaan hankajäkäliä ("Evernia"), rustojäkäliä ("Ramalina") ja naavoja ("Usnea"). Se on väriltään voimakkan keltainen.
Takkujäkälä tuottaa hyvin harvoin kotelomaljoja, jotka ovat isoja ja ruskeita.
Takkujäkälää esiintyy Euroopassa vuoristoissa. Se elää erityisesti lehtikuusilla. Sitä kasvaa myös Pohjois-Amerikassa.
Takkujäkälä on löydetty Suomessa Ahvenanmaalta, mutta esiintymä on hävinnyt ja samoin laji koko Suomen alueelta.
Takkujäkälän keltaista väriainetta vulpiinihappoa on käytetty petoeläinten kuten susien ja kettujen myrkyttämiseen.
Assis Lopes
Assis Lopes (s. 19. joulukuuta 1934 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 3. heinäkuuta 1968 ja nimitettiin sen vihkipiispaksi sekä Zaraïn titulaaripiispaksi 22. tammikuuta 2003. Piispaksi vihkiminen seurasi 19. maaliskuuta. Pääkonsekraattorina toimi Eusébio Oscar Scheid, jota avustivat Augusto José Zini Filho ja João d'Avila Moreira Lima.
Lopes toimi vihkipiispana, kunnes jäi eläkkeelle 26. tammikuuta 2011.
Syrikät
Syrikät ("Buddleja") ovat naamakukkaiskasvien heimoon (Scrophulariaceae) kuuluva puuvartissuku, jonka lajeja viljellään koristekasveina.
Timo Rautiainen &amp; Neljäs Sektori
Timo Rautiainen & Neljäs Sektori on vuonna 2012 perustettu Timo Rautiaisen johtama hard rock -yhtye. Yhtyeen kokoonpano on rumpali Jussi Nikulaa lukuun ottamatta sama, joka soitti jo vuonna 2010 ilmestyneellä Rautiaisen kolmannella sooloalbumilla "En oo keittäny enkä myyny".
Yhtye julkaisi ensimmäisen singlensä ”Vastavirtaan” huhtikuussa 2012. Elokuussa 2012 ilmestyneestä toisesta singlestä ”Piru minut periköön” kuvattiin musiikkivideo, jonka ohjauksesta vastaavat Anssi Korhonen ja Valtteri Tynkkynen. Yhtyeen debyyttialbumi "Kunnes elämä meidät erottaa" ilmestyi 28. syyskuuta 2012. Yhtyeellä on levytyssopimus Johanna Kustannuksen kanssa. Rautiaisen mukaan yhtyeen on tarkoitus esittää suoraviivaista hard rock -musiikkia ilman erityisiä kokeiluja.
Jänönputket
Jänönputket ("Bupleurum") ovat sarjakukkaiskasveja (heimo "Apiaceae" eli "Umbelliferae"), joita viljellään puutarhan koristekasveina. Sukuun kuuluu noin 180 lajia.
Viljeltyjä jänönputkia:
Muita lajeja:
Mauricio Pellegrino
Mauricio Andrés Pellegrino (s. 5. lokakuuta 1971 Leones, Argentiina) on argentiinalainen jalkapallovalmentaja ja entinen keskuspuolustajan paikalla pelannut pelaaja. Hän on toiminut kesäkuusta 2018 lähtien Leganésin päävalmentajana.
Pellegrino pelasi uransa alusta 27-vuotiaaksi syntymä maassaan Argentiinassa, jossa hän edusti Vélez Sársfield seuraa yhdentoista vuoden ajan. Hän siirtyi vuonna 1998 Barcelonaan, jossa hän pelasi yhden kauden.
Parhaat vuotensa Pellegrino edusti toista espanjalaisseuraa Valenciaa. Vuosien 1999–2005 aikana Pellegrino oli saavuttamassa muun muassa kahta Espanjan pääsarjanmestaruutta ja kahta toista sijaa Mestarien liigassa.
Vuonna 2005 Pellegrino siirtyi ilmaisella siirrolla Liverpooliin, jossa hän pelasi puoli vuotta. Hän oli ensimmäinen argentiinalainen pelaaja Liverpoolissa. Puolen vuoden Liverpool uran jälkeen hän lopetti pelaajauransa.
Pellegrino edusti kolme kertaa Argentiinan maajoukkuetta vuonna 1997.
Lopetettuaan pelaaja uransa Pellegrino alkoi valmentaa Valencian junioriseuraa kesäkuussa. 2006. Pellegrino päätti siirtyä Liverpoolin apuvalmentajaksi vuonna 2008. Hän ja silloinen Liverpoolin päävalmentaja Rafael Benítez siirtyivät yhdessä kesällä vuonna 2010 valmentamaan Internazionalea, josta heidät kummatkin erotettiin saman vuoden joulukuussa. Pellgrinon seuraava valmennuspesti seurasi vasta kahden vuoden jälkeen vuonna 2012, kun hän allekirjoitti kahden vuoden mittaisen sopimuksen Valencian kanssa. Kyseessä oli myös Pellegrinon uran ensimmäinen työ päävalmentajana. Pellegrinon johdolla Valencia varmisti jatkopaikkansa Mestarien liigan alkulohkosta jo ennen päätöskierrosta. Sen sijaan menestys Primera Divisiónissa oli heikompaa ja lopulta seurajohto erotti Pellegrinon joulukuun alussa 2012. Argentiinalaisen viimeisessä ottelussa Valencia hävisi Real Sociedadille 2–5 ja vajosi liigassa sijalle 12.
Valencia-pestinsä jälkeen Pellegrino valmensi kotimaassaan Estudiantesia ja Independienteä. Kesäkuussa 2016 Pellegrino palasi entisen seuransa Deportivo Alavésin päävalmentajaksi. Pellegrino luotsasi sarjanousijan La Ligassa hienosti sijalle yhdeksän ja Espanjan cupissa loppuotteluun, jossa tuli tappio FC Barcelonalle 3–1. Kauden jälkeen Pellegrino jätti seuran.
Kesäkuussa 2017 Pellegrinosta tuli Englannin Valioliiga -seura Southamptonin päävalmentaja kolmivuotisella sopimuksella. Southampton aloitti kautensa Pellegrinon alaisuudessa kohtalaisesti ja hävisi vain kolme kauden kymmenestä ensimmäisestä ottelustaan. Voittojakaan ei toisaalta tullut kolmea enempää. Kauden edetessä vaikeudet alkoivat ja marraskuun lopun Everton-voiton jälkeen Southampton onnistui nappaamaan täyden pistepotin ainoastaan kerran, kun sarjajumbo West Bromwich kaatui vieraskentällä 2–3. Pellegrino ei kyennyt kääntämään joukkueen alavireistä suuntaa, ja lopulta Valioliigassa sijalle 17 vajonneen Southamptonin seurajohto erotti Pellegrinon maaliskuussa 2018.
Kesäkuun alussa 2018 Pellegrinosta tuli espanjalaisseura CD Leganésin päävalmentaja.
Bella Centerin metroasema
Bella Center on Kööpenhaminan metron linjan M1 asema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.
Bella Centerin asema on avattu vuonna 2002. Se on saanut nimensä läheisestä Bella Center -kongressikeskuksesta. Metrojunia liikennöi asemalta Kööpenhaminan keskustan kautta Vanløseen ja vastakkaiseen suuntaan Vestamageriin.
Vestamagerin metroasema
Vestamager on Kööpenhaminan metron linjan M1 pääteasema Tanskan pääkaupungissa Kööpenhaminassa. Asema sijaitsee Amagerin saarella joukkoliikenteen maksualueella 3.
Vestamagerin asema on avattu vuonna 2002. Metrojunia liikennöi asemalta Kööpenhaminan keskustan kautta Vanløseen.
Donald Dunn
Donald ”Duck” Dunn (24. marraskuuta 1941 Yhdysvallat – 13. toukokuuta 2012 Tokio) oli yhdysvaltalainen basisti.
Dunn kiinnostui mustasta musiikista kaverinsa Steve Cropperin kanssa jo käydessään koulua Memphisissä. He pääsivät molemmat muusikoiksi Staxin studiolle, jossa he soittivat studioyhtyeessä 1960-luvulla kymmenillä soul-klassikkolevyillä. Yhtyeessä olivat mukana myös rumpali Al Jackson Jr. ja koskentinsoittaja Booker T. Jones. Yhdessä he soittelivat yhtyeenä nimeltä Booker T. & the M.G.’s. Staxin jälkeen Dunn soitti kiertuemuusikkona, mutta myös Booker T. & the MG’s pysyi aika ajoin toiminnassa.
Vuonna 2012 Dunn kuoli esiintymismatkalla Tokiossa, jossa hän oli soittanut kaksi keikkaa Tokion Blue Note -klubilla kitaristi Steve Cropperin kanssa.
Valkoinen armeija
Valkoinen armeija voi tarkoittaa ainakin seuraavia:
Murrettu rengas
Murrettu rengas () on sotamuistomerkki, joka rakennettiin Neuvostoliiton voitettua Leningradin saarron, jossa menehtyi yli miljoona ihmistä.
Muistomerkki, joka sijaitsee Laatokan järven vieressä Venäjällä, paljastettiin 29. lokakuuta 1966. Sen kaksi 7-metristä kaarta kuvaavat, miten neuvostoliittolaiset saivat murrettua saarron. Muistomerkin veisti kuvanveistäjä Konstantin Simun, arkkitehtina toimi V.G. Filippov ja muistomerkin suunnitteli I.A. Rybin.
Walter Willett
Walter Willett (s. 1945 Hart, Michigan) on yhdysvaltalainen lääkäri, ravitsemustutkija ja lääketieteen professori Harvard Medical Schoolissa. Willett on julkaissut yli 1000 artikkelia ruokavalioista ja sairauksista. Hän on ehkä tunnetuin kirjastaan "Eat, Drink and Be Healthy" (2001) (suom. "Syö, juo ja ole terve"), jossa esitellään ravitsemustietoa ja -suosituksia.
Schildtin palkinto
Schildtin palkinto on Keski-Suomen kulttuurirahaston palkinto, joka myönnetään joka toinen vuosi toiminnasta niillä elämänaloilla, joihin piirilääkäri Wolmar Schildtin (1810–1893) toiminnot keskeisimmin kohdistuivat.
Ludwig Byström
Ludwig Peter Byström (s. 20. heinäkuuta 1994 Örnsköldsvik, Ruotsi) on ruotsalainen jääkiekkopuolustaja, joka pelaa NHL-joukkue Dallas Starsin organisaatiossa. Hänen vahvuuksiinsa kuuluu luistelu, kiekonhallinta, kahden suunnan pelaaminen, ruuhkiin meneminen, pelinavaaminen ja syöttäminen. Byström ei varsinaisesti erotu edukseen kiekollisena, vaan hän on enemmän työteliäs joukkuepelaaja.
Byström on MODO Hockeyn kasvatti. Hän teki joukkueessa Elitserien-debyyttinsä vain 16-vuotiaana 25. marraskuuta 2010, jolloin Byströmistä tuli liigan kaikkien aikojen nuorin puolustaja sekä neljänneksi nuorin pelaaja. Debyyttiottelu jäi hänelle kauden 2010–2011 ainoaksi Elitserienissä. Kaudella 2011–2012 Byström pelasi Elitserienissä 20 runkosarja- ja yhden playoff-ottelun tehden yhden syöttöpisteen. Hän sijoittui J20 SuperElitin puolustajien pistepörssissä kahdeksanneksi tehtyään 34 runkosarjaottelussa tehot 7+22=29.
Dallas Stars varasi Byströmin toisella kierroksella 43. pelaajana . Samana kesänä myös Severstal Tšerepovets varasi hänet 56. pelaajana . Byström teki jo samana kesänä NHL-varauksensa jälkeen, heinäkuussa 2012 kolmivuotisen tulokassopimuksen Starsin kanssa, mutta hän sopi pelanneensa kauden 2012–2013 vielä lainalla MODO:ssa. Byström pelasi kauden aikana Elitserienissä 30 runkosarjaottelua tehopistein 3+3=6. Tammikuussa 2013 MODO lainasi hänet HockeyAllsvenskan-joukkue Örebro HK:hon, josta Byström palasi yhdeksän ottelun takaisin MODOn vahvuuteen. Hän vietti loppukautensa kuitenkin lähinnä sen J20-joukkueessa. Byström oli J20 SuperElitin kevään 2013 pudotuspelien tehokkain puolustaja tehoilla 1+5=6 ja hän voitti kauden päätteeksi hopeaa.
Byström jatkaa Dallas Starsista lainalla kotimaassaan vielä kaudella 2013–2014 siirryttyään MODO:sta Färjestads BK:hon. Hän pelasi ensimmäisen kokonaisen pääsarjakautensa tehden 51 runkosarja- ja kymmenessä playoff-ottelussa tehot 3+8=11. Byström jakoi runkosarjassa Färjestadin sisäisen tehotilaston voiton Ole-Kristian Tollefsenin kanssa lukemalla +10. Hän voitti kauden päätteeksi SHL-hopeaa. Byström vahvisti myös Färjestadin J20-junioreita kevään 2014 pudotuspeleissä ja voitti SuperElitin hopeaa. Hän jatkoi Färjestadissa lainalla vielä myös kaudella 2014–2015. Byström pelasi kauden aikana myös viisi ottelua lainalla Allsvenskan-joukkue Timrå IK:ssa. SHL-kauden päätyttyä, maaliskuussa 2015 hän siirtyi Dallas Starsin farmijoukkue Texas Starsin vahvuuteen, AHL:ään.
Byström voitti alle 18-vuotiaiden MM-hopeaa vuonna 2012. Hän pelasi myös Ivan Hlinkan muistoturnauksessa vuonna 2011 voittaen hopeaa sekä samana vuonna World Junior A Challengessa. Yhteensä Byström on pelannut 17 nuorten ja 34 poikien maaottelua.
Byströmin isoveli Anton pelaa Ruotsin kolmanneksi korkeimmalla sarjatasolla Hockeyettan-joukkue Örnsköldsviks HF:ssä ja hän on aiemmin pelannut myös MODO:n Elitserien-joukkueessa.
Musta aurinko
Musta aurinko () on okkultistinen symboli. Symbolia käyttävät nykyään germaaniset uuspakanat ja uusnatsit. Symboli viittaa Linnunradan keskustassa sijaitsevaan myyttiseen mustaan aurinkoon.
Miguel La Fay Bardi
Miguel La Fay Bardi (s. 11. marraskuuta 1934 Chelsea) on Perussa toiminut yhdysvaltalainen roomalaiskatolinen piispa. Hänet vihittiin karmeliittojen papiksi 4. heinäkuuta 1960 ja nimitettiin Sicuanin prelaatiksi 26. heinäkuuta 1999. Piispaksi vihkiminen seurasi 15. lokakuuta. Pääkonsekraattorina toimi Augusto Vargas Alzamora, jota avustivat Lino Panizza Richero ja Raimundo Revoredo Ruiz.
La Fay Bardi jäi eläkkeelle 10. heinäkuuta 2013.
Ireneo A. Amantillo
Ireneo A. Amantillo (10. joulukuuta 1934 – 11. lokakuuta 2018) oli filippiiniläinen roomalaiskatolinen piispa. Hänet vihittiin redemptoristien papiksi 16. joulukuuta 1962 ja nimitettiin Cagayan de Oron arkkihiippakunnan vihkipiispaksi sekä Giruksen titulaaripiispaksi 2. tammikuuta 1976. Piispaksi vihkiminen seurasi 15. maaliskuuta. Pääkonsekraattorina toimi Bruno Torpigliani, jota avustivat Patrick H. Cronin ja Artemio G. Casas.
Amantillo sai 6. syyskuuta 1978 nimityksen Tandagin piispaksi, joksi hänet asetettiin 7. marraskuuta 1978. Hän erosi tehtävistään hiippakuntansa johdossa 18. lokakuuta 2001.
Jesus B. Tuquib
Jesus B. Tuquib (s. 27. kesäkuuta 1930) on filippiiniläinen roomalaiskatolinen arkkipiispa. Hänet vihittiin papiksi 14. maaliskuuta 1959 ja nimitettiin Pagadianin hiippakunnan johtoon 24. helmikuuta 1973. Piispaksi vihkiminen seurasi 29. toukokuuta. Pääkonsekraattorina toimi Manuel Mascariñas y Morgia, jota avustivat Lino R. Gonzaga y Rasdesales ja Felix Sanchez Zafra.
Tuquib sai 31. maaliskuuta 1984 nimityksen Cagayan de Oron koadjuuttoriarkkipiispaksi, ja 5. tammikuuta 1988 hänestä tuli sen arkkipiispa, jona hän toimi, kunnes jäi eläkkeelle 4. maaliskuuta 2006.
John Jeremiah McRaith
John Jeremiah McRaith (6. joulukuuta 1934 Hutchinson, Minnesota – 19. maaliskuuta 2017) oli yhdysvaltalainen roomalaiskatolinen piispa. Hänet vihittiin papiksi New Ulmin hiippakuntaan 21. helmikuuta 1960 ja nimitettiin Owensboron hiippakunnan johtoon 23. lokakuuta 1982. Piispaksi vihkiminen seurasi 15. joulukuuta. Pääkonsekraattorina toimi Thomas Cajetan Kelly, jota avustivat Henry Joseph Soenneker ja Raymond Alphonse Lucker.
McRaith erosi tehtävistään piispana 5. tammikuuta 2009.
X Factor USA (2. tuotantokausi)
X Factor USA:n toinen tuotantokausi esitettiin Yhdysvalloissa Fox-kanavalla syksyllä 2012. Ohjelman tuomareina toimivat Simon Cowell, L.A. Reid, Britney Spears ja Demi Lovato. Kilpailun voitti Tate Stevens, toiseksi sijoittui Carly Rose Sonenclar ja kolmanneksi Fifth Harmony.
Grabbacka
Grabbacka on Karjaalla sijaitseva muinaislinna ja myöhemmin kartano. Vallirakenteiden perusteella muinaislinnan on arveltu olleen käytössä jo rautakaudella, mutta viimeistään keskiajalla. Myöhemmin alueella on sijainnut kartano. Nykyään paikan aiemmasta käytöstä on enää raunioita ja vallien jäänteitä. Meri on ollut linnan käyttöaikana korkeammalla ja paikkakunnalla kerrotaan kallioseinämän juureen hakatuista rautarenkaista, joita ei ole kuitenkaan kyetty paikallistamaan.
Grabbackan keskiaikaisen linnan rakennutti Raaseporin itäisen kihlakunnan tuomarina toiminut Måns Andersson Grabbe. Myöhemmin linnassa asui muun muassa hänen poikansa Nils Grabbe. Kustaa Vaasan kerrotaan vierailleen linnassa vuonna 1555 Nils Grabben vävyn Erik Axelssonin vieraana.
Grabbackan ensimmäinen rakennusvaihe on ajoitettu 1400-luvun loppuun. Rakennus lienee ollut kolmikerroksinen, ja se on muurattu kivestä ja tiilistä. Vuonna 1939 tehdyissä kaivauksissa mitattu raunio oli 22 × 14 metriä. Grabbacka on rakennettu useassa vaiheessa, ja siinä on ollut yksi torni.
Linna raunioitui tulipalossa vuonna 1672. Holvatun kellarikerroksen osia on edelleen jäljellä. Niiden viereen valmistui vuonna 1684 puinen rakennus, joka rakennettiin käyttäen raunioita perustuksina. Tämä rakennus säilyi vuoteen 1865. Sen nykyinen ulkonäkö on 1930-luvulta.
Sundholman linna
Sundholman linna on ollut keskiaikainen asuntolinna nykyisen Sundholman kartanon kohdalla Uudessakaupungissa.
Sundholman kartanon nykyinen päärakennus on rakennettu perustukselle, joka muodostuu vanhan linnan rauniosta.
Salibandyn alle 19-vuotiaiden tyttöjen maailmanmestaruuskilpailut 2012
Salibandyn alle 19-vuotiaiden tyttöjen maailmanmestaruuskilpailut 2012 olivat järjestyksessään viidennet nuorten tyttöjen MM-kilpailut. Ne pelattiin Slovakiassa. Isäntäkaupunkina oli Nitra.
Sijat 7–8
Sijat 5–6
Välierät
Pronssiottelut
LoppuotteluMaailmanmestaruus oli Suomelle ensimmäinen tässä ikäluokassa. Norja tippui B-sarjaan vuoden 2014 kisoihin.Tanska nousi A-sarjaan vuoden 2014 kisoihin.
Porispere
Porispere on Porissa vuonna 2011 ensimmäistä kertaa järjestetty rockfestivaali. Sen paikkana on Kirjurinluodolla sijaitseva Lokki-lava, joka on entinen Pori Jazz -juhlan pääareena.
Porisperen perustivat vuonna 2011 paikalliset musiikinharrastajat jatkamaan vuosina 2009 ja 2010 Kirjurinluoto Arenalla järjestettyä Sonisphere-festivaalia, jota parodioiden tapahtuma myös nimettiin.
Ensimmäisen festivaalin esiintyjiin kuuluivat muun muassa Anvil, Pelle Miljoona Oy, Michael Monroe, Disco Ensemble, Lapko ja Raised Fist. Tapahtuma keräsi kahden päivän aikana noin 9 000 kuulijaa.
Vuoden 2012 Porispere järjestettiin 3.–5. elokuuta. Esiintyjinä olivat Turbonegro, PMMP, Marky Ramone's Blitzkrieg, Herra Ylppö & Ihmiset, Kauko Röyhkä ja Sacred Reich. Päätöspäivän sunnuntain artisteina olivat Chisu ja Robin.
Vuoden 2014 Porispere järjestettiin 8–10.elokuuta. Esiintyjinä olivat mm. Sonata Arctica, August Burns Red, Apulanta, Erin, Amaranthe, Asa, Flogging Molly, Jenni Vartiainen ja JVG. Tapahtuma keräsi kolmen päivän aikana noin 12 500 katsojaa.
Vuonna 2015 Porispere järjestettiin 31.7–2.8. Esiintyjinä olivat mm. Eppu Normaali, Danko Jones, Turmion Kätilöt, Bad Religion, Popeda, Teflon Brothers, Juju, Elastinen sekä Samuli Edelmann.
Vuonna 2016 Porispere järjestettiin 5.–7. elokuuta. Esiintyjinä olivat mm. Twisted Sister, Children of Bodom, Cheek, Stam1na, Antti Tuisku, Metal Church, Sanni, Diablo, Mokoma sekä Santa Cruz.
Vuonna 2017 Porispere järjestettiin 4.–6. elokuuta. Esiintyjinä olivat mm. Haloo Helsinki!, Testament, Disco Ensemble, Sham 69, JVG, Paula Vesala, Kasmir sekä Nikke Ankara.
Vuonna 2018 Porispere järjestettiin 3.–5. elokuuta. Esiintyjinä olivat mm. Vince Neil, D-A-D, The Exploited, Cheek, Michael Monroe, Stam1na, Mokoma, Battle Beast, Disco Ensemble sekä Von Hertzen Brothers.
Mercury Rev
Mercury Rev on yhdysvaltalainen alternative rock -yhtye, joka perustettiin 1980-luvun lopulla Buffalossa, New Yorkissa. Alkuperäisessä kokoonpanossa olivat mukana: David Baker (laulu), Jonathan Donahue (laulu, kitara), Sean Mackowiak, aka ”Grasshopper” (kitarat, klarinetti), Suzanne Thorpe (huilu), Dave Fridmann (basso) ja Jimy Chambers (rummut).
Geenimerkki
Geenimerkeiksi kutsutaan molekyylibiologiassa selvästi tunnistettavia lyhyitä DNA-jaksoja, joiden sijainti eli lokus genomissa tunnetaan.
Sellaisia geenimerkkejä on jo luonnollisesti genomissa, mutta niitä voidaan myös integroitua DNA:han geenitekniikan avulla. Geenimerkit valitaan siten, että niiden olemassaolo elimistössä havaitaan helposti. Käytännössä käytetään esimerkiksi fluoresenssia koodaavia geenejä ja niitä siirretään mikrobeihin muiden geenien kanssa, joiden siirto ei voi havaita niin helposti. Tämän siirtogeenisen eliön vain nämä jälkeläiset ovat periytyneet siirrettävän geenisekvenssin, jotka fluoresoivat. Niillä jälkeläisillä on todennäköisesti myös nuo vaikeasti havaittavat geenit, jotka sijaitsivat siirrettävässä DNA:ssa geenimerkin vieressä ("tuotantogeenit").
Maanviljelysseura
Maanviljelysseura (lyhenne mvs.) on maaseudulla maa- ja karjatalousneuvontaa antava järjestö. Ne ovat olleet läheisissä väleissä marttojen kanssa aina 1930-luvun puoliväliin asti.
Paikallisiksi yhdistyksiksi syntyneet maamiesseurat ja pienviljelijäyhdistykset perustettiin edistämään käytännöllistä maataloutta. Niistä tuli vaikutusvaltaa käyttäviä yhteisöjä monissa hankkeissa. Maanviljelysseurojen keskusjärjestö on Suomen Maatalousseurojen keskusliitto joka perustettiin 1906.
Ruotsinkielisille perustettiin A. Sixtus Lindholmin aloitteesta vuonna 1910 oma Svenska Lantbrukssällskapens i Finland förbund.
Koetin
Koetin on molekyylibiologiassa yksijuosteinen DNA- tai RNA-jakso, jolla on komplementaarinen emäsjärjestys etsityn geenin tai DNA-jakson kanssa ja voi siten pariutua tämän DNA-jakson kanssa emäsparisääntöä noudattaen. Hybridisaation lujuus riippuu hybridisoituneiden emäsparien määrästä. Koettimet, jotka eivät ole pariutuneet etsityn DNA-jakson kanssa vaan vain etsittyä DNA-jaksoa muistuttavan DNA-jakson kanssa, huuhdotaan pois jatkokäsittelyssä. Näin varmistetaan, että koettimet pariutuvat eli hybridisoituvat vain etsityn DNA-jakson kanssa.
Koettimia käytetään yleensä geenimerkkien paikallistamisessa. Käytännössä koettimet leimataan jollakin radioaktiivisella tai fluoresoivalla aineella, jotta ne kyetään paikallistamaan. Koettimilla voidaan testata esimerkiksi kromosomihäiriöitä, ja geenitestitkin pohjautuvat koettimiin.